கேள்வி: இரட்டை வேடம் - திரைப்படத்துறை பற்றி நீங்கள் என்ன அறிந்துள்ளீர்கள்?
பதில்: தமிழ்த் திரைப்படத்துறையில் 1940 களில் இருந்து இரட்டை வேடங்களில் திரைப்படங்கள் உருவாக்கப்பட்டது. முதல் முதலில் 1940 ஆம் ஆண்டு நடிகர் பு. உ. சின்னப்பா நடிப்பில் உத்தம புத்திரன் (1940 திரைப்படம்) என்ற திரைப்படம் வெளியானது. இதே கதை பின்னர் சிவாஜி கணேசன் முதன்முதலில் இரட்டை வேடத்தில் நடித்து உத்தம புத்திரன் (1958 திரைப்படம்) 1958 இல் வெளியானது. அதே ஆண்டில் நடிகர் எம். ஜி. ராமச்சந்திரன் என்பவர் முதல் முதலில் இரட்டை வேடத்தில் நடித்த நாடோடி மன்னன் (1958 திரைப்படம்) என்ற திரைப்படமும் வெளியானது. 1964 ஆம் ஆண்டு முதன் முதலில் நடிகர் சிவாஜி கணேசன் என்பவர் நவராத்திரி (திரைப்படம்) என்ற திரைப்படத்தில் ஒன்பது வேடங்களில் நடித்துள்ளார். இவரை தொடர்ந்து 2008 ஆம் ஆண்டு வெளியான தசாவதாரம் (2008 திரைப்படம்) என்ற திரைப்படத்தில் நடிகர் கமல் ஹாசன் பத்து வேடங்களில் நடித்துள்ளார் என்பது குறிப்பிடத்தக்கது. கதாநாயகர்கள் மட்டுமின்றி நடிகைகளான ஜெயலலிதா, லட்சுமி (நடிகை), வாணிஸ்ரீ, சினேகா, ஜோதிகா, அசின் (நடிகை), போன்ற நாயகிகளும் இரட்டை வேடங்களில் நடித்துள்ளனர்.